**RESYME` OG SPØRSMÅL FRA DAGENS TALE, DATERT 10.10.2021,**

**v/Pastor Gjermund Igland**

**TEMA: Du ble skapt for å bli lik Kristus**

Teksten er hentet fra;

**Rom 8.29;**

Av alt det Gud har skapt, er mennesket det eneste som er skapt i Guds bilde (1.Mos.1.27). Vi har fått en samvittighet og kan skille mellom rett og galt og det gjør oss ansvarlige overfor Gud. Vi kan aldri bli lik Gud. Men Gud ønsker å skape oss lik Kristus. Det har hele tiden vært Guds plan.

Gud skapte oss ikke for komfort, men for karakter og at vi kan formes av Jesus. Det er et livslangt liv med Jesus som skaper vår karakter. Det skjer ved påvirkning av Den Hellige Ånd.

Hva vil det si å være lik Jesus? Hva vil det si å være formet etter Kristi vilje? Paulus beskriver Åndens frukt som kjærlighet, glede, fred, langmodighet, godhet, trofasthet, saktmodighet, avholdenhet (Gal. 5.22). I saligprisningen (Matt. 5. 1-17), forteller Jesus om åndelige egenskaper som vi kan strekke oss etter.

Meningen med vår eksistens er ikke å bygge våre egne liv, men å bygge Guds rike. Det handler om at den Den Hellige Ånd får forme oss og at vi blir lik Kristus.

Hvor får vi våre impulser fra? Jo, fra Guds Ånd gjennom påvirkning fra Guds Ord, bønn og fellesskap. Ved å være nær Jesus, vil vi bli mer lik Kristus. Vi ble skapt til å ligne Ham og skapt til å glede Han.

Vi vet hva synden ødela, men Gud kan finne oss på nytt, ved at vi lar oss finne av Ham. La folk få se Jesus ved at vi lar oss forme av Ham.

 **Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.